|  |
| --- |
|  |
| **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA OMIŠALJ**  **JEDINSTVENI UPRAVNI ODJEL** |

KLASA: 024-01/25-01/43

URBROJ: 2170-30-25-4

Omišalj, 17. travnja 2025.

**POJAŠNJENJE**

**1. izmjena natječajne dokumentacije**

Općina Omišalj (u daljnjem tekstu: Naručitelj), kao javni naručitelj u postupku jednostavne nabave za predmet nabave „Razglas i rasvjeta za manifestacije u 2025. godini“, evidencijski broj nabave 004/25, dana 16. travnja 2025. objavila je na svojim mrežnim stranicama ([www.omisalj.hr](http://www.omisalj.hr)) natječajnu dokumentaciju za spomenuti predmet nabave.

Naknadnim uvidom u natječajnu dokumentaciju, odnosno u objavljeni Poziv na dostavu ponuda, KLASA: 024-01/25-01/43, URBROJ: 2170-30-25-3 (u daljnjem tekstu: Poziv), Naručitelj je uočio pogrešku u točki 9. Poziva, u smislu da je omaškom naveo pogrešan navod o trajanju ugovora o nabavi koji će se zaključiti temeljem provedenog postupka.

Naime, Naručitelj je stavkom 2. Troškovnika definirano je da će se usluge opisane navedenom stavkom vršiti svakodnevno u razdoblju od 29. studenoga 2025. **do 11. siječnja 2026.**, što je u suprotnosti s navodom iz spomenute točke 9. Poziva koji glasi: „Ugovor se sklapa na određeno vrijeme, od dana zaključenja ugovora do **31. prosinca 2025.**“

Slijedom navedenog, a uzimajući u obzir potrebu Naručitelja za realizacijom usluga opisanih stavkom 2. Troškovnika, **Naručitelj donosi 1. izmjene natječajne dokumentacije kojima se prethodno citirani navod iz točke 9. Poziva mijenja te glasi kako slijedi: „Ugovor se sklapa na određeno vrijeme, od dana zaključenja ugovora do 31. siječnja 2026.“**

Nastavno na sve navedeno, Naručitelj na svojim mrežnim stranicama objavljuje natječajnu dokumentaciju nakon 1. izmjena. Provedena izmjena prikazana je na način da je prethodan (nevažeći) navod precrtan i označen crvenom bojom, te je pokraj istog naveden zamjenski (važeći) navod.

Uzimajući u obzir da predmetne izmjene nisu značajne, **rok za dostavu ponuda ostaje isti.**

Ovo Pojašnjenje stavlja se na raspolaganje svim zainteresiranim gospodarskim subjektima javnom objavom na mrežnim stranicama Naručitelja, te čini sastavni dio natječajne dokumentacije.

**STRUČNO POVJERENSTVO ZA JEDNOSTAVNU NABAVU**